**Članak 4.**

Obrazloženje Prijedloga Nacrta Proračuna Općine Hum na Sutli za 2025. godinu i projekcija za 2026. i 2027. godinu

Temeljem članka 38., 39. i 42. Zakona o proračunu („Narodne novine“, broj 144/2021) predstavničko tijelo jedinice lokalne i područne (regionalne) samouprave obvezno je, na prijedlog izvršnog tijela, do kraja prosinca tekuće godine donijeti proračun za iduću proračunsku godinu i projekcije za sljedeće dvije godine.

Proračun Općine Hum na Sutli za 2025. godinu temelji se na ranije usvojenoj projekciji, a na određena odstupanja u odnosu na projekciju utjecale su izmjene zakonskih okvira, općinskih odluka te dinamika realizacije planiranih aktivnosti i projekata.

Općinsko vijeće donosi proračun za jednu proračunsku godinu, ali i projekcije za sljedeće dvije godine i to na razini skupine ekonomske klasifikacije, odnosno razini skupine - drugoj razini

Proračun se sastoji od Općeg i Posebnog dijela.

Zakon o proračunu u članku 29. propisuje obvezu da jedinice lokalne i područne (regionalne) samouprave u Općem dijelu proračuna u Računu prihoda i rashoda, rashode iskažu i prema funkcijskoj klasifikaciji. Ista je obveza propisana i proračunskim korisnicima jedinica lokalne i područne (regionalne) samouprave koji sukladno članku 34. novog Zakona o proračunu u Općem dijelu financijskog plana u Računu prihoda i rashoda, rashode proračunskog korisnika trebaju iskazati i prema funkcijskoj klasifikaciji.

Člankom 38. stavkom 2. i člankom 39. stavkom 2. novog Zakona o proračunu propisano je da „Čelnik proračunskog korisnika obvezan je prije dostave prijedloga financijskog plana nadležnom ministarstvu ili drugom državnom tijelu na razini razdjela organizacijske klasifikacije odnosno upravnom tijelu prijedlog financijskog plana uputiti upravljačkom tijelu na usvajanje, ako je primjenjivo u skladu s aktima kojima je uređen rad proračunskog korisnika“.

Zakonom o proračunu je dalje uređeno da ako postoje razlike u financijskom planu proračunskog korisnika sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo. Ako postoje razlike u financijskom planu izvanproračunskog korisnika na koji je predstavničko tijelo dalo suglasnost u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan na koji je predstavničko tijelo dalo suglasnost.

Sukladno članku 31. Zakona o proračunu, obrazloženje postaje sastavni dio proračuna.

Obrazloženje općeg dijela proračuna jedinica lokalne i područne (regionalne) samouprave sukladno odredbama Zakona o proračunu sadrži:

- obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave

- obrazloženje prenesenog manjka, odnosno viška proračuna jedinica lokalne i područne (regionalne) samouprave.

Obrazloženje posebnog dijela proračuna jedinica lokalne i područne (regionalne) samouprave temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Zakon o proračunu u članku 36. propisuje obvezu i proračunskim i izvanproračunskim korisnicima za izradu obrazloženja uz opći dio financijskog plana i uz posebni dio financijskog plana.

Obrazloženje općeg dijela financijskog plana proračunskog i izvanproračunskog korisnika jedinica lokalne i područne (regionalne) samouprave sadrži:

- obrazloženje prihoda i rashoda, primitaka i izdataka i

- obrazloženje prenesenog manjka odnosno viška financijskog plana, u slučaju da isti postoji.

Obrazloženje posebnog dijela financijskog plana proračunskog i izvanproračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno s ciljevima.

* **OBRAZLOŽENJE RAČUNA PRIHODA I RASHODA**

Proračun jedinice lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna.

Ukupno planirani prihodi i primici općine Hum na Sutli i proračunskih korisnika Dječjeg vrtića Balončica i Narodne knjižnice Hum na Sutli za 2025. godinu iznose 4.405.580,38 eura

* **OBRAZLOŽENJE RAČUNA PRIHODA**

# Obrazloženje planiranih prihoda Općine Hum na Sutli:

Planirani Prihodi od poreza za 2025. godinu su:

- prihodi od poreza na dohodak koji su planirani u iznosu od 2.655.100,00 €,

- prihodi od poreza na imovinu koji su planirani u iznosu od 42.000,00 €,

- prihodi od poreza na robu i usluge koji su planirani u iznosu od 20.000,00 €.

Prihodi od poreza za 2026. i 2027. godinu projiciraju se na gotovo istoj razini kao i za 2025. godinu, kao što je i prikazano u tabelarnom prikazu Računa prihoda.

Pomoći od subjekata unutar općeg proračuna planirani su za 2025. u iznosu od 724.600,00 € i to:

- tekuće pomoći iz državnog proračuna planirane su iznosu od 30.000,00 € (od Ministarstva prostornoga uređenja, graditeljstva i državne imovine za radnje u svezi XI. Izmjena i dopuna prostornog plana uređenja općine Hum na Sutli,),

- tekuće pomoći iz županijskog proračuna planirane su iznosu od 11.100,00 € (isti se odnose na prihode iz županijskog proračuna za povrat od 50% rashoda za sufinanciranje nabavke radnih bilježnica osnovnoškolcima),

- kapitalne pomoći iz državnog proračuna planirane su u iznosu od 50.000,00 €, a odnose se planirane prihode za ostvarivanje projekta odnosna povrat troškova po projektima i sufinanciranje kapitalnih investicija,

- tekuće pomoći od ostalih izvanproračunskih korisnika državnog proračuna planiraju se u iznosu od 22.000,00 € (iste se odnose na povrat troškova zimske službe - Hrvatske ceste)

- pomoći fiskalnog izravnanja iz državnog proračuna planirane su iznosu od 123.500,00 € (odnose se na fiskalnu održivost dječjih vrtića),

- kapitalne pomoći iz državnog proračuna temeljem prijenosa EU sredstava za 2025. godinu planirane su u iznosu od 488.000,00 € za projekt dogradnje novih jedinica Dječjeg vrtića Balončica.

U projekcijama za 2026. i 2027. godinu planirana su EU sredstva za projekte

- rekonstrukcija prostorija Narodne knjižnice (projekcija za 2026. iznos od 800.000,00 €, projekcija za 2027. iznos od 800.000,00 €).

Prihodi od imovine za 2025. godinu planirani su u iznosu od 12.425,00 € a čine ih prihodi od kamata ne depozit u iznosu od 15,00 €, prihodi od zakupa i iznajmljivanja u iznosu od 5.500,00 €, spomenička renta planiran je iznos od 10,00 €, naknada za ceste u iznosu od 5.900,00 € te prihod od naknade za nezakonito izgrađene građevine planiran je iznos od 1.000,00 €.

Projekcije za 2026. i 2027. godinu projiciraju se na gotovo istoj razini kao i za 2025. godinu.

Prihodi od upravnih i administrativni pristojbi iznose planirani su u iznosu od 461.020,00 €, a odnose se na planirane prihod od upravnih pristojbi u iznosu od 10,00 €, prihodi od vodnog doprinosa u iznosu od 1.000,00 €, doprinosa od šuma u iznosu od 10,00 €, komunalnog doprinosa u iznosu od 20.000,00 €, te komunalne naknade u iznosu od 440.000,00 €.

Projekcije za 2026. i 2027. godinu projiciraju se na gotovo istoj razini kao i za 2025. godinu.

Pomoći od neprofitnih organizacija - LAG Zagorje - Sutla temeljem prijenosa EU sredstava za 2025. godinu planirane su u iznosu od 50.000,00 € za projekt Rekonstrukciju i opremanje dvorišta unutar Dječjeg vrtića Balončica, te iznosa od 80.000,00 € za projekt uređenja Dječjeg vrtića Balončica.

Ostali prihodi planirani su iznosu od 16.039,28 € (prvenstveno se odnose na planiran iznos od 10.000,00 € od građana za asfaltiranje nerazvrstanih cesta).

Prihodi od prodaje nefinancijske imovine planirani su iznosu od 60.900,00 €, odnose se na planirane prihode od prodaje zemljišta u iznosu od 60.000,00 € te prihode od prodaje stanova na kojima postaji stanarsko pravo u iznosu od 900,00 € .

U ukupne prihode Plana proračuna općine uključeni su vlastiti prihodi i pomoći proračunskih korisnika što je zakonska obveza i to kako slijedi:

**2. Obrazloženje planiranih prihoda - Dječji** **vrtić** **Balončica** u ukupnom iznosu od 269.831,00 €:

Pomoći proračunskim korisnicima iz proračuna koji im nije nadležan u iznosu od 2.180,00 €,

Prihodi od opskrbinina Dječji vrtić Balončica planirani su iznosu od 265.000,00 €,

Ostali prihodi u iznosu od 2.651,00 €.

**3. Obrazloženje planiranih prihoda - Narodna knjižnica Hum na Sutli** u ukupnom iznosu od 13.665,10 €

Pomoći proračunskim korisnicima iz proračuna koji im nije nadležan u iznosu od 13.400,00 €,

Ostali prihodi u iznosu od 265,10 €.

* **OBRAZLOŽENJE PLANIRANIH RASHODA**

Ukupno planirani rashodi općine Hum na Sutli i proračunskih korisnika Dječjeg vrtića Balončica i Narodne knjižnice Hum na Sutli za 2025. godine iznose 6.007.030,38 eura.

**RASHODI POSLOVANJA**

1. **Obrazloženje planiranih rashoda Općina Hum na Sutli:**

**Rashodi poslovanja** planirani su u iznosu 2.091.264,28 €, kako slijedi:

- Rashodi za zaposlene - plan 222.220,00 €

- Materijalni rashodi - plan od 1.093.580,00 €

- Financijski rashodi - plan od 7.433,28 €,

- Subvencije - plan od 35.000,00 €

- Pomoći dane u inozemstvo i unutar općeg proračuna - plan od 114.000,00 €

- Naknade građanima i kućanstvima na temelju osiguranja i druge naknade - plan od 305.200,00 €

- Rashodi za donacije - plan od 313.831,00 €.

Detaljno obrazloženje rashoda poslovanja obrazložit će se u obrazloženju Posebnog dijela proračuna.

1. **Obrazloženje planiranih rashoda -** **Dječji** **vrtić** **Balončica**

**Rashodi poslovanja** planirani su u iznosu od 782.251,00 € kako slijedi:

- Rashodi za zaposlene - plan od 645.900,00 €

- Materijalni rashodi - plan od 131.446,00 €

- Financijski rashodi - plan od 1.405,00 €.

Detaljno obrazloženje rashoda poslovanja obrazložit će se u obrazloženju Posebnog dijela proračuna.

1. **Obrazloženje planiranih rashoda -** **Narodna knjižnica Hum na Sutli**

**Rashodi poslovanja** planirani su u iznosu od 55.001,00 € kako slijedi:

- Rashodi za zaposlene - plan od 40.350,00 €

- Materijalni rashodi - plan od 17.250,10 €

- Financijski rashodi - plan od 400,00 €.

Detaljno obrazloženje rashoda poslovanja obrazložit će se u obrazloženju Posebnog dijela proračuna.

**RASHODI** **ZA NABAVU NEFINANCIJSKE IMOVINE**

1. Obrazloženje planiranih rashoda za nabavu nefinancijske imovine **Općina Hum na Sutli:**

**Rashodi za nabavu nefinancijske imovine** planirani su u iznosu od 2.945.700,00 € kako slijedi:

- Rashodi za nabavu neproizvedene dugotrajne imovine - plan od 136.800,00 €

- Rashodi za nabavu proizvedene dugotrajne imovine - plan od 648.900,00 €

- Rashodi za dodatna ulaganja na nefinancijskoj imovini - plan od 2.160.000,00 €.

Detaljno obrazloženje rashoda za nabavu nefinancijske imovine obrazložit će se u obrazloženju Posebnog dijela proračuna.

1. Obrazloženje planiranih rashoda za nabavu nefinancijske imovine **Dječji vrtić Balončica:**

**Rashodi za nabavu nefinancijske imovine** planirani su u iznosu od 3.500,00 € kako slijedi:

- Rashodi za nabavu neproizvedene dugotrajne imovine - plan od 3.500,00 €.

Detaljno obrazloženje rashoda za nabavu nefinancijske imovine obrazložit će se u obrazloženju Posebnog dijela proračuna.

1. Obrazloženje planiranih rashoda za nabavu nefinancijske imovine **Narodna knjižnica Hum na Sutli:**

**Rashodi za nabavu nefinancijske imovine** planirani su u iznosu od 23.615,00 € kako slijedi:

- Rashodi za nabavu proizvedene dugotrajne imovine - plan 23.615,00 €.

Detaljno obrazloženje rashoda za nabavu nefinancijske imovine obrazložit će se u obrazloženju Posebnog dijela proračuna.

* **OBRAZLOŽENJE RAČUNA FINANCIRANJA**

U Planu proračuna za 2025. godinu kao i u projekcijama za 2026. godinu planiran je iznos od 106.300,00 €, a odnosi se na obvezu općine Hum na Sutli za otplatu glavnice kredita prema Ugovoru sa Zagrebačkom bankom d.d. - Izgradnja građevine športsko-rekreacijske namjene, 2.b. skupine - prateći i pomoćni prostori uz postojeće nogometno igralište Lastine. U projekciji za 2027. godinu planiran je iznos od 97.350,00 €, tada će kreditna obveza biti podmirena u cjelosti.

* **OBRAZLOŽENJE PRENESENOG VIŠKA IZ PRETHODNE (IH) GODINA**

U Početnom planu Proračuna općine Hum na Sutli predviđa se prenijeti Višak prihoda iz 2024. godine u iznosu od 1.600.000,00 €.

- opremanje unutarnjih prostorija Dječjeg vrtića Balončica u iznosu od 28.000,00 €,

- dogradnja Dječjeg vrtića Balončica u iznosu od 1.572.000,00 €.

U Početnom planu Financijskog plana Dječjeg vrtića Balončica predviđa se da će se prenijeti Višak prihoda iz 2024. godine u iznosu od 500,00 € za nabavku opreme.

U Početnom planu Financijskog plana Narodne knjižnice Hum na Sutli predviđa se da će se prenijeti Višak prihoda iz 2024. godine u iznosu od 950,00 € za nabavu nove knjižne građe.

* **OBRAZLOŽENJE POSEBNOG DIJELA PRORAČUNA OPĆINE HUM NA SUTLI**

U skladu sa odredbama Zakona o koje se odnose na izradu i donošenje Proračuna, smjernica i uputa Ministarstva financija te procjene pojedinih prihoda i rashoda koje se temelje na izvršenju Proračuna općine Hum na Sutli u 2023. i tekućeg plana i izvršenja za 2024. godini, izrađen je Proračun za 2025. godinu te projekcije za 2026. i 2027. godinu. Prioriteti financiranja javnih rashoda, prema kojim je izrađen Proračun, odražavaju nastojanje da se i u vrijeme otežanih uvjeta financiranja osigura postizanje trajnog cilja, u skladu sa proračunskim mogućnostima, a to je poboljšanje kvalitete života stanovnika te kvalitetan i ravnomjeran razvoj Općine Hum na Sutli.

CILJ 1 - SINERGIJA ZNANJA, ISKUSTAVA I POVIJESNO - KULTURNE BAŠTINE U FUNKCIJI ODRŽIVOG RAZVOJA ZAJEDNICE

Prioritet 1.1. Socijalna odgovornost društva i jednake mogućnosti za sve

Prioritet 1.2. Kulturno-povijesna baština i javno stvaralaštvo u funkciji kvalitetnog društvenog života

Prioritet 1.3. Dostupnost obrazovanja kao temelj stručnih radnih resursa

Prioritet 1.4. Jačanje institucionalnih kapaciteta i učinkovita javna uprava

Prioritet 1.5. Poticanje zdravog načina života i pozitivnih vrijednost

CILJ 2 - ODRŽIVA I MODERNA PROMETNA I SOCIJALNA INFRASTRUKTURA

Prioritet 2.1. Odgovorno planiranje i upravljanje prostorom

Prioritet 2.2. Funkcionalna i moderna prometna infrastruktura

Prioritet 2.3. Uređenost i dostupnost komunalne infrastrukture

CILJ 3 - PREPOZNATLJIV PROSTOR SOCIJALNOG PODUZETNIŠTVA I KONKURENTNOG GOSPODARSTVA, EKOLOŠKE POLJOPRIVREDE I RURALNOG TURIZMA

Prioritet 3.1. Održiv ruralni razvoj u funkciji demografskog i gospodarskog napretka

Prioritet 3.2. Razvoj poslovnog okruženja kao prostora sigurnog poduzetničkog ulaganja

Ukupno rashodi poslovanja i rashodi za nabavku nefinancijske imovine te izdataka za 2025. godinu općine Hum na Sutli i proračunskih korisnika Dječjeg vrtića Balončica i Narodne knjižnice Hum na Sutli planirani su u iznosu od 6.007.030,38 eura.

Planirana sredstva za provođenje predškolskog programa do polaska djece u osnovnu školu odnosno sufinanciranje redovnog poslovanja dječjeg vrtića Balončica“ iz proračuna općine Hum na Sutli planirana su u iznosu od 511.920,00 €.

Planirana sredstva za redovan rad Narodne knjižnice iznose 57.000,00 € te iznos od 10.000,00 € za nabavu nove knjižne građe i opreme.

Proračun općine Hum na Sutli raspoređen prema **Organizacijskoj klasifikaciji:**



***GLAVA: 01 REDOVAN RAD JEDINSTVENOG UPRAVNOG ODJELA I UREDA NAČELNIKA***

**PROGRAM 1001 JEDINSTVENI UPRAVNI ODJEL**

Raspodijeljen je na slijedeće aktivnosti:

1001A100001 OSNOVNE PLAĆE I NAKNADE - 236.220,00 € - plan previđa:

- *Bruto plaće* za redovni rad općinskog načelnika i zaposlenih u JUO u iznosu od 177.000,00 eura

*- Ostali rashodi za zaposlene* u iznosu od 17.720,00 eura

- Doprinosi na plaće za redovni rad u iznosu od 27.500,00 eura

- Ostvareni rashodi *za službena putovanja* u iznosu od 4.000,00 eura, troškovi naknade za *prijevoz na posao i sa posla* u iznosu od 8.500,00 eura.

- *Seminari, savjetovanja* u iznosu od 1.500,00 eura.

Ukupno planirana sredstva za 2025. godinu iznose 236.220,00 €, a odnose se na plaće općinskog načelnika i službenika u Jedinstvenom upravnom odjelu, naknade troškova.

Projekcije za 2026. i 2027. godinu slijede plan za 2025. godinu.

*Opći cilj*: priprema svih akata, provođenje donesenih odluka, objava akata, praćenje njihovog izvršavanja, poslovi nabave i funkcioniranja upravnog odjela.

*Posebni cilj*: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

*Pokazatelji uspješnosti*: pravodobnost usklađivanja općih akata sa zakonom, redovno održavanje sjednica općinskog vijeća, pravodobna priprema materijala za sjednice, njihova objava, praćenje aktivnosti drugih korisnika koji se financiraju iz proračuna.

|  |
| --- |
| **PROGRAM 1002 PREDSTAVNIČKA I IZVRŠNA TIJELA - PRIPREMA I DONOŠENJA KATA IZ DJELOKRUGA** |

Raspodijeljen je na slijedeće aktivnosti:

1002A100001 RAD OPĆINSKOG VIJEĆA I IZVRŠNOG TIJELA, RADNIH TIJELA – 61.910,00 €

1002A100002 DONACIJE POLITIČKE STRANKE - 2.000,00 €

1002A100003 TEKUĆI RASHODI - 130.160,00 €

1002A100004 KAPITALNI IZDACI - 41.500,00 €

1002A100005 INTELEKTUALNE USLUGE - 22.000,00 €

1002A100006 OBILJEŽAVANJE DANA OPĆINE - 39.000,00 €

1002A100007 POREZNA UPRAVA PRIHOD OD POREZA NA DOHODAK - 25.000,00 €

1002A100008 PRORAČUNSKE REZERVE - 3.500,00 €

1002A100009 SAVJET MLADIHI - 10.000,00 €

1002A1000010 PARTICIPATIVNI PRORAČUN ZA MLADE - 3.000,00 €

1002A1000012 PROSTORNI PLAN OPĆINE HUM NA SUTLI - 30.000,00 €

1002A1000013 OBILJEŽAVANJE DOČEKA NOVE GODINE - 15.000,00 €

AKTIVNOST 1002A100001 RAD OPĆINSKOG VIJEĆA I IZVRŠNOG TIJELA, RADNIH TIJELA - plan proračuna 61.910,00 €:

- *Naknada predsjedniku/zamjenicima predsjednika vijeća* - plan 5.310,00 eura

*- Naknade članovima predstavničkih i izvršnih tijela, povjerenstava* plan od 15.000,00 eura

- *Naknada za rad - općinski načelnik* - plan 11.600,00 eura

- *Naknada troškova službenog puta - općinski načelnik* - plan 5.000,00 eura

- *Naknade za lokalne izbore* - plan 25.000,00 eura.

AKTIVNOST 1002A100002 DONACIJE POLITIČKE STRANKE - plan proračuna 2.000,00 €.

AKTIVNOST 1002A100003 TEKUĆI RASHODI - plan proračuna 130.160,00 €.

- *Uredski materijal* u iznosu od 10,000,00 eura

- *„**Službeni glasnik“* - objava službenih akata u Službenom glasniku u iznosu od 7.000,00 eura

*- Stručna literatura* u iznosu od 1.500,00 eura

- *Izdaci za informiranje* - oglasi, natječaji u iznosu od 13.500,00 eura

- *Materijal i sredstva za čišćenje* u iznosu od 1.500,00 eura

- Troškovi *električne energije* objekata u vlasništvu u iznosu od 17.000,00 eura

- Troškovi za *plin* plan od 10.000,00 eura

- Gorivo - plan u iznosu od 3.000,00 eura

- *Sitni inventar* plan predviđa iznos od 2.000,00 eura

- *Auto gume* plan u iznosu od 700,00 eura

- *Usluge za telefon*, *Internet* plan u iznosu 5.500,00 eura

- *Poštarina* planiran iznos od 3.500,00 eura

- *Ostale usluge za komunikaciju i prijevoz* u iznosu od 2.650,00 eura

- *Usluge održavanje vozila -* plan u iznosu od 1.000,00 eura

- *Opskrba vodom* planiran iznos od 8.000,00 eura

- *Komunalna usluga* - *odvoz smeća* u iznosu od 1.500,00 eura

- *Obvezni i preventivni zdravstveni pregled zaposlenika* u iznosu od 1.200,00 eura

- *Računalne usluge* planirane u iznosu 15.000,00 eura

*- Premija osiguranja prijevoznih sredstava* u iznosu od 1.000,00 eura

*- Premija osiguranja zgrada* u iznosu od 2.500,00 eura

- *Premija osiguranja djelatnika* u iznosu od 500,00 eura

- *Reprezentacija* planirana u iznosu od 4.000,00 eura

- *Javnobilježničke pristojbe* u iznosu 700,00 eura

- *Ostali nespomenuti rashodi poslovanja* u iznosu od 13.610,00 eura

- *Bankarske usluge i usluge platnog prometa* u iznosu od 3.300,00 eura.

AKTIVNOST 1002A100004 KAPITALNI IZDACI - plan proračuna 41.500,00 €:

- nabavka *uredske opreme, namještaja, računala, ulaganja u računalne programe*, *licenci* - (najveći dio plana rashoda odnosi se na nabavu automobila 35.000,00 eura).

AKTIVNOST 1002A100005 INTELEKTUALNE USLUGE - plan proračuna 22.000,00 €

(Tu spadaju geodetske-katastarske usluge, ostale intelektualne usluge, odvjetnički troškovi,…).

AKTIVNOST 1002A100006 OBILJEŽAVANJE DANA OPĆINE - plan proračuna 39.000,00 €

(Rashodi se odnose na naknade izvođačima, donacije udrugama koje sudjeluju u obilježavanju Dana općine, te drugih troškova).

AKTIVNOST 1002A100007 POREZNA UPRAVA PRIHOD OD POREZA NA DOHODAK - plan proračuna 22.000,00 €

- 1% prihoda od poreza na dohodak Poreznoj upravi.

AKTIVNOST 1002A100008 PRORAČUNSKE REZERVE - plan proračuna 3.500,00 €.

AKTIVNOST 1002A100009 SAVJET MLADIHI - plan proračuna 10.000,00 €.

AKTIVNOST 1002A1000010 PARTICIPATIVNI PRORAČUN ZA MLADE - plan proračuna 3.000,00 €.

AKTIVNOST 1002A1000012 PROSTORNI PLAN OPĆINE HUM NA SUTLI - plan proračuna 30.000,00 € - financira se od Ministarstva prostornoga uređenja, graditeljstva i državne imovine .

AKTIVNOST 1002A1000013 OBILJEŽAVANJE DOČEKA NOVE GODINE - 15.000,00 €

Projekcije za 2026. i 2027. godinu slijede plan za 2027. godinu, odstupanje je u projekciji za 2025. godinu gdje su planirani rashodi za održavanje lokalnih izbora, te nabavku vozila za potrebe općine.

*Opći cilj*: osigurati participaciju građana u odlučivanju kroz predstavnike koje na izborima biraju predstavničko tijelo, te potrebne uvjete za njihov rad kroz donošenje kvalitetnih odluka i zaključaka s ciljem poboljšanja života na području Općine.

*Pokazatelji uspješnosti*: broj održanih sjednica, broj donesenih akata i odluka. Uspješnost realizacije programa, zadovoljstvo građana provedbom programa.

|  |
| --- |
| **PROGRAM 1003 KOMUNALNO GOSPODARSTVO** |

Raspodijeljen je na slijedeće aktivnosti:

1003A100001 ODRŽAVANJE CESTA - 476.000,00 €

1003A100002 TROŠKOVI ZIMSKE SLUŽBE - 54.000,00 €

1003A100003 ODRŽAVANJE ČISTOĆE JAVNIH POVRŠINA - 74.500,00 €

1003A100004 ODRŽAVANJE I REDOVAN RAD JAVNE RASVJETE - 84.900,00 €

1003A100005 ELEKTROPUNIONICA - ZAKUP SNAGE - 10.000,00 €

1003A100006 CIKLONIZACIJA, DERATIZACIJA, VETERINARSKI HIGIJENIČAR - 16.500,00 €

1003A100007 ODRŽAVANJE GROBLJA, MRTVAČNICA - 80.000,00 €

1003A100008 SUFINANCIRANJE ODRŽAVANJA ŽUPANIJSKIH CESTA - 40.000,00 €

Ukupno planirana sredstva za 2025. godinu iznose 835.900,00 €, a odnose se na godišnje programe kojima se obuhvaća:

* *tekuće investicijsko održavanje nerazvrstanih cesta (150.000,00* *€), presvlačenje ceste u Prišlinu (70.000,00 €), sanacija klizišta (200.000,00 €), košnja trave i korova uz prometnice (30.000,00 €), prometna signalizacija, cijevi, kameni materijal (ukupno 22.000,00 €), osiguranje cesta - javna odgovornost (4.000,00 €),*
* *troškovi zimske službe (54.000,00 €),*
* *troškovi redovnog održavanja zelenih i javnih površina* *(74.500,00 €),*
* *obuhvaćeni su troškovi utroška električne energije javne rasvjete (35.000,00 €), investicijsko i redovno održavanja javne rasvjete (22.400,00 €), racionalizacija potrošnje javne rasvjete (20.000,00 €), održavanje - postavljanje i skidanje božićnih ukrasa (7.500,00 €),*
* *zakup snage električne energije za elektro punionicu (10.000,00 €)*
* *provođenje deratizacije i dezinsekcije kućanstava, osigurana su sredstva za neškodljivog uklanjanja lešina (16.500,00 €),*
* *održavanje groblja i mrtvačnica na području Općine(80.000,00 €)*
* *sufinanciranje ŽUC-a za provedene aktivnosti održavanja županijskih cesta na području općine (40.000,00 €).*

Projekcije za 2026. i 2027. godinu slijede plan za 2025. godinu.

*Opći cilj*: Osiguravanje i usmjeravanje ravnomjernog i cjelovitog održavanja komunalne infrastrukture.

*Posebni cilj*: Trajno i kvalitetno obavljanje komunalne djelatnosti po načelima održivog razvoja.

*Pokazatelj uspješnosti*: Stupanj sređenosti stanja komunalne infrastrukture - dužina uređenih cesta, stupanj čistoće javnih površina, stupanj uređenosti zelenih površina, funkcionalnost javne rasvjete, postotak realizacije planova.

|  |
| --- |
| **PROGRAM 1004 IZGRADNJA KOMUNALNE INFRASTRUKTURE I GRAĐEVINSKIH OBJEKATA** |

Raspodijeljen je na slijedeće aktivnosti:

**Tekuće** aktivnosti:

1004A100001 ODRŽAVANJE GRAĐEVINSKIH OBJEKATA - 31.350,00 €

1004A100002 OTPLATA GLAVNICE KREDITA I KAMATA PO KREDITU - 110.333,28 €

1004A100004 PROMETNO RJEŠENJE - PRILAZ KNJIŽNICA - 80.000,00 €

1004A100005 PROVEDBA NATJEČAJA - GRADNJA OBJEKATA I KOMUNALNE INFRASTRUKTURE - 5.500,00 €

1004A100006 ODRŽAVANJE OBJEKTA - ŠKOLA TABORSKO - 2.000,00 €

1004A100007 PARKIRALIŠTE UZ IGRALIŠTE LASTINE - 65.000,00 €

Ukupna planirana sredstva za 2025. godinu za tekuće aktivnosti iznose 294.183,28 €, a odnose se na tekuće i investicijsko održavanje građevinskih objekata u vlasništvu općine, te na izdatke za financijsku imovinu otplata glavnice i kamata po kreditu za popratni objekt uz NK Lastine, uređenje prilaza ka knjižnici i stepenica prema Domu zdravlja. Također se planira uređenje parkirališta uz nogometno igralište u Lastinama sa postavljanjem javne rasvjete uz cestu prema igralištu.

**Kapitalne** aktivnosti:

Ukupna planirana sredstva za 2025. godinu kapitalne aktivnosti iznose 309.200,00 €, a raspoređena po aktivnostima kako slijedi:

1004K100002 KAPITALNA POMOĆ ZA IZGRADNJU NOGOSTUPA - za navedenu aktivnost planiran iznos u 2025. godini iznosi 66.000,00 €.

1004K100005 IZGRADNJA JAVNE RASVJETE - planirana sredstva za izgradnju nove javne rasvjete su 30.000,00 € te postavljanje redukcijskih ormarića za javnu rasvjetu u iznosu od 29.200,00 €, nabava božićnih ukrasa u iznosu od 4.000,00 €.

1004K100007 ASFALTIRANJE NERAZVRSTANIH CESTA - planiran je iznos od 60.000,00 €.

1004K100009 GRAĐEVINSKI OBJEKTI - NARODNA KNJIŽNICA - uređenje dodatnog prostora - plan 50.000,00 €.

1004K100011 BICIKLISTIČKA STAZA UZ SUTLU za navedenu aktivnost planiraju se sredstva za početak izrade projektnih dokumentacija u projekciji za 2025. godinu (50.000,00 €). Projekcijom za 2027. godini predviđa se početak aktivnosti.

004K100013 PROMETNO RJEŠENJE - CESTOVNE INFRASTRUKTURE - za aktivnost prometnih rješenja (nogostupi, ceste) planiran je iznos od 20.000,00 € za projekte.

U projekcijama za 2026. i 2027. godinu planirane su i slijedeće aktivnosti

1004K100008 GRAĐEVINSKI OBJEKT - KINODVORANA I PLATO ISPRED KINODVORANE - planiraju se sredstva za uređenje kinodvorane u iznosu od 310.000,00 € u projekciji za 2026. godini te iznos od 428.000,000 u projekciji za 2027. godinu.

1004K100010 PROMETNO RJEŠENJE CENTRA HUMA - za aktivnost rješavanja prometnog rješenja centra Huma planira se iznos od 50.000,00 € u projekcijama za 2026. i 2027. godinu.

*Opći cilj*: Osiguravanje i usmjeravanje ravnomjernog i cjelovitog razvitka komunalne infrastrukture. Podizanje kvalitete života i stanovanja

*Posebni ciljevi:* Trajno i kvalitetno obavljanje komunalne djelatnosti po načelima održivog razvoja.

*Pokazatelj uspješnosti*: Stupanj realizacije razvojnih investicija.

|  |
| --- |
| **PROGRAM 1005 SUFINANCIRANJE PREDŠKOLSKOG ODGOJA I OSNOVNO ŠKOLSTVO** |

Raspodijeljen je na slijedeće aktivnosti:

1005A100001 OSNOVNO ŠKOLSTVO IZNAD STANDARDA - 74.000,00 €

1005A100002 SUFINANCIRANJE BORAVKA DJECE U DRUGIM VRTIČIMA - 8.000,00 €

1005A100004 IZDVOJENA VRTIĆKA SKUPINA - plan proračuna 8.400,00 €

1005K100001 OPREMANJE DVORIŠTA DJEČJEG VRTIĆA BALONČICA - 50.000,00 €

1005K100002 DOGRADNJA I OPREMANJE DJEČJEG VRTIĆA BALONČICA- 2.280.000,00 €

Planirana sredstva za u iznosu od 74.000,00 € odnose se na financiranje održavanja Osnovne škole i njezinih Područnih škola, izdvajanje za troškove Osnovnoj školi iznad standarda, plaćanje djelatnika za dnevni boravak, financiranje plaće učiteljica produženog boravka.

Za projekt „Rekonstrukcija i opremanje dvorišta unutar Dječjeg vrtića Balončica“ u 2025. godini planirana su sredstva u iznosu od 50.000,00 €.

Za projekt dogradnje novih jedinica Dječjeg vrtića Balončica planirana su sredstva od 2.060.000,00 € - od Ministarstva znanosti i obrazovanja 488.000,00 € te iz prenesenog viška prihoda općine Hum na Sutli 1.572.000,00 €.

Za opremanje prostorija Dječjeg vrtića planiran je iznos od 220.000,00 €.

*Opći cilj*: Unapređenje odgoja i obrazovanja na području Općine Hum na Sutli, poboljšanje materijalnog položaja školstva, te ostalih programa iznad državnog pedagoškog standarda u školama. Osiguranje uvjeta za provođenje redovnih programa osnovnog obrazovanja.

*Posebni ciljevi:* Podizanje standarda u obrazovanju, uključivanje što većeg broja djece.

*Pokazatelj uspješnosti*: Broj djece uključen u redovne i dodatne programe, kvaliteta obavljanja programa.

|  |
| --- |
| **PROGRAM 1006 DONACIJE KULTURNE DJELATNOSTI** |

Raspodijeljen je na slijedeće aktivnosti:

1006A100001 UDRUGE KULTURNIH DJELANOSTI -18.500,00 €

1006A100002 POTPORA PROGRAMIMA KULTURNIH DOGAĐANJA - 27.000,00 €

1006A100003 HORTIKULTURNE AKTIVNOSTI - 2.000,00 €

Ukupno planirana sredstva iznose 47.500,00 €, a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)), u tu skupinu spadaju donacije KUD-u, donacije Limenoj glazbi „Straža“, donacija Humskoj udruzi mladih, te ostale kulturne priredbe u i izvan općine.

*Opći cilj*: poticanje razvoja i očuvanja kulturne baštine na području općine Hum na Sutli.

*Posebni cilj:* program obuhvaća tekuće donacije udrugama na području općine.

*Pokazatelj uspješnosti*: Broj organiziranih manifestacija na području općine.

|  |
| --- |
| **PROGRAM 1007 DONACIJE ŠPORTSKE DJELATNOSTI** |

Raspodijeljen je na slijedeće aktivnosti:

1007A100001 ŠPORTSKE UDRUGE - 58.500,00 €

Ukupna planirana sredstva iznose 58.500,00 €, a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)),u tu skupinu spadaju donacije NK „Straža“, Šahovskom klubu „Straža“, Tenis klub „Sv. Petar“ te ostale športske aktivnosti u i izvan općine.

*Opći cilj*: poticanje sporta i sportskih aktivnosti.

*Posebni cilj:* program obuhvaća tekuće donacije sportskim udrugama na području općine.

*Pokazatelj uspješnosti*: Broj organiziranih manifestacija na području općine.

|  |
| --- |
| **PROGRAM 1008 DONACIJE OSTALA DRUŠTVA I ORGANIZACIJE** |

Raspodijeljen je na slijedeće aktivnosti:

1008A100001 DRUŠTVA I ORGANIZACIJE – 72.000,00 €

Planiraju se sredstva u iznosu od 65.000,00 € za rad udruga građana na području općine Hum na Sutli (Kuburaška društva, Glazbene udruge, Udruge umirovljenika, Lovačka udruga, Udruga vinogradara i podrumara, Športsko ribolovno društvo, Udruga žena, Udruga liječenih alkoholičara,..), a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)).

Također se planiraju sredstva u iznosu od 5.000,00 € za donacije vjerskim zajednicama, te iznos od 2.000,00 € za tekuće donacije građanima - uređenje igrališta.

1008A100003 DONACIJE ŽUPANIJSKIM UDRUGAMA planiraju se sredstva u iznosu od 2.000,00 €.

1008A100004 HRVATSKA GORSKA SLUŽBA SPAŠAVANJA - planirana su sredstva u iznosu od 531,00 €.

1008A100005 INSTITUT ZA ARHEOLOGIJU - planirana su sredstva u iznosu od 2.700,00 €, kao potpora za iskapanja na lokalitetu u Klenovcu Humskom - Burg Vrbovec.

*Opći cilj*: Sufinanciranje aktivnosti udruga građana.

*Posebni cilj:* Unapređenje svih oblika kreativnosti i stvaralaštva.

*Pokazatelj uspješnosti*: Uspješnost realizacije programa, zadovoljstvo građana provedbom programa.

|  |
| --- |
| **PROGRAM 1009 OBRT I POLJOPRIVREDA** |

Raspodijeljen je na slijedeće aktivnosti:

1009A100001 POTICANJE RAZVOJA POLJOPRIVREDE - 25.000,00 €

1009A100002 POTICANJE RAZVOJA PODUZETNIŠTVA I RAZVOJ OBRTA - 11.400,00 €

Planirana sredstva u ukupnom iznosu 36.400,00 €, od toga 25.000,00 € predviđenih sredstava odnosi se na poticaj poljoprivrednicima, iznos od 10.000,00 € za subvencije obrtnicima te članarina LAG-a Sutla u iznosu od 1.400,00 €.

*Opći cilj*: Sufinanciranje poljoprivrednika i obrtnika.

*Posebni cilj:* Poticanje razvoja poljoprivrede i obrta.

*Pokazatelj uspješnosti*: Broj osoba uključenih u programe, zadovoljstvo građana.

|  |
| --- |
| **PROGRAM 1010 SOCIJALNA ZAŠTITA** |

Raspodijeljen je na slijedeće aktivnosti:

1010A100001 ZBINJAVANJE SOCIJALNO UGROŽENIH

Planirana sredstva u iznosu od 23.500,00 € odnose se na pomoći socijalno ugroženim pojedincima i obiteljima u cilju poboljšanja standarda socijalno najugroženijeg dijela stanovništva putem jednokratnih novčanih pomoći osobama sa prebivalištem na području općine Hum na Sutli u situacijama kada nisu u mogućnosti djelomično ili u cijelosti zadovoljiti osnovne životne potrebe, pomoći za sufinanciranje troškova stanovanja socijalno ugroženim pojedincima.

1010A100002 OSTALE POMOĆI

Planiraju se sredstva u ukupnom iznosu od 33.800,00 €, za potpore novorođenim Humčanima/-kama (27.000,00 €), pomoći elementarno ugroženim osobama prilikom elementarnih nepogoda (6.000,00 €), prijevoz pokojnika na patologiju u iznosu od 800,00 € (zakonska obveza).

1010A100003 STIPENDIJE I PRIJEVOZ UČENIKA

Ukupno planirana sredstva za stipendije srednjoškolaca i studenata po socijalnom statusu, stipendije studentima po osnovi deficitarnih zanimanja, te nagrade učenicima i studentima za posebna postignuća u iznosu od 50.000,00 €, te planiran iznos od 28.000,00 € za sufinanciranje prijevoza učenika srednjih škola.

1010A100004 PRIGODNI DAROVI ZA DJECU

Planiraju se sredstva u iznosu od 11.000,00 € za poklone djeci za Božić.

1010A100005 JEDNOKRATNE POMOĆI UMIROVLJENICIMA - BOŽIĆNICA

Planiraju se sredstva u iznosu od 15.000,00 € za podjelu Božićnica umirovljenicima sa područja općine Hum na Sutli slabijeg imovinskog stanja.

1010A100006 CRVENI KRIŽ

Sukladno odredbama Zakona o Hrvatskom Crvenom općina Hum na Sutli osigurava sredstva za rad i djelovanje Hrvatskog crvenog križa Pregrada u iznosu od 16.300,00 €.

1010A100007 SUFINANCIRANJE NABAVKE RADNIH BILEŽNICA OSNOVNOŠKOLCIMA - planiraju se sredstva za pomoć obiteljima za nabavku radnih bilježnica osnovnoškolaca u iznosu od 22.200,00 €.

1010A100009 MJERA ZA POMOĆ PRI RJEŠAVANJU STAMBENOG PITANJA - predviđena su sredstva u iznosu od 80.000,00 €.

1010A100009 MJERA ZA POMOĆ PRI RJEŠAVANJU STAMBENOG PITANJA - ADAPTACIJA STAMBENOG PROSTORA - predviđena su sredstva u iznosu od 32.000,00 €.

*Opći cilj:*Unapređenje kvalitete života pojedinaca i obitelji, pomoć ugroženim kategorijama stanovništva kvalitete života.

*Posebni ciljevi***:** Ublažavanje poteškoća u rješavanju svakodnevnih osnovnih životnih potreba.

*Pokazatelj uspješnosti***:** Broj korisnika ostvarivanja prava.

|  |
| --- |
| **PROGRAM 1011 ZAŠTITA OD POŽARA I CIVILNA ZAŠTITA** |

Raspodijeljen je na slijedeće aktivnosti:

1011A100001 SUFINANCIRANJE - VZO HUM NA SUTLI - 70.000,00 €

1011A100002 OPREMA ZA CIVILNU ZAŠTITU - 4.960,00 €

1011A100003 SUFINANCIRANJE JVP GRADA KRAPINE - 7.300,00 €

1011A100004 DVD PRIŠLIN - HUM - 15.000,00 €

1011A100005 DONACIJA DVD - IMA - 14.000,00 €

Ukupno planiran sredstva iznose 111.260,00 €, a odnose se na financiranje Vatrogasne zajednice općine Hum na Sutli sukladno Zakonu o vatrogastvu, za financiranje Javno vatrogasne postrojbe grada Krapine prema sporazumu, nabavku opreme za civilnu zaštitu te donacije DVD-ima.

Planiraju se i sredstva za donaciju DVD-u Prišlin Hum za izgradnju poligona za vježbalište.

*Opći cilj:*Zaštita ljudi i imovine - Zaštita od požara i civilna zaštita.

*Posebni ciljevi:*Edukacija, organizacija, opremanje u cilju efikasnije zaštite.

*Pokazatelj uspješnosti***:** Stupanj opremljenosti postrojbi civilne i vatrogasne zaštite, brzina i uspješnost intervencija.

|  |
| --- |
| **PROGRAM 1012 RAZVOJ ZAJEDNICE** |

Raspodijeljen je na slijedeće aktivnosti:

1012A100002 AFTER SUMMER MINGLANJE - 1.500,00 €

1012A100003 ZAVIČAJNA ZBIRKA - KUĆA BREZNO - 20.000,00 € za izradu projektne dokumentacije

*Opći cilj*: Očuvanje kulturno - povijesne baštine.

*Posebni cilj:* Unapređenje svih oblika kreativnosti i stvaralaštva.

*Pokazatelj uspješnosti*: Uspješnost realizacije programa, zadovoljstvo građana provedbom programa.

PRORAČUNSKI KORISNIK: 28389, DJEČJI VRTIĆ BALONČICA

|  |
| --- |
| *GLAVA: 02 DJEČJI VRTIĆ BALONĆICA* |
| **PROGRAM 1013 PREDŠKOLSKI ODGOJ - DJEČJI VRTIĆ BALONČICA** |

Planirana sredstva za provođenje predškolskog programa do polaska djece u osnovnu školu su u ukupnom iznosu 782.251,00 €.

Sredstva su planirana iz slijedećih izvora financiranja:

- Općina Hum na Sutli - 511.920,00 €

- Prihodi od opskrbinina - 265.000,00 €

- Prihodi iz drugih proračuna - 2.180,00 €

- Ostali prihodi - 2.651,00 €

Planirani Višak prihoda iz prethodnih godina u iznosu od 500,00 €,

raspodijeljena su na slijedeće aktivnosti:

1013A100001 DJEČJI VRTIĆ BALONĆICA - PLAĆE I NAKNADE – 672.681,00 €

1013A100002 TEKUĆI RASHODI – 102.790,00 €

1013A100003 PREDŠKOLSKI ODGOJ - PREDŠKOLA – 3.280,00 €

1013A100004 KAPITALNI IZDACI – 3.500,00 €

*Opći cilj*: sufinanciranje predškolskog obrazovanja

*Posebni cilj* : Proračunski korisnik Dječji vrtić „Balončica“ Hum na Sutli provodi redoviti primarni program predškolskog odgoja od navršene prve godine života djeteta do polaska u osnovnu školu za 170-ero djece.

*Pokazatelji uspješnosti* : Broj polaznika i broj odgojnih skupina, broj aktivnosti koje se provode u okviru redovne djelatnosti Dječjeg vrtića „Balončica“ Hum na Sutli.

PRORAČUNSKI KORISNIK NARODNA KNJIŽNICA HUM NA SUTLI

*GLAVA: 03 NARODNA KNJIŽNICA HUM NA SUTLI*

***PROGRAM 1014 NARODNA KNJIŽNICA HUM NA SUTLI***

Planirana sredstva za redovan rad Narodne knjižnice Hum na Sutli iznose 81.615,10 €.

Sredstva su planirana iz slijedećih izvora financiranja:

- Općina Hum na Sutli - 67.000,00 €

- Pomoći proračunskim korisnicima iz proračuna koji im nije nadležan u iznosu od 13.400,00 €.

- Ostali prihodi u iznosu od 265,10 €,

- Planirani Višak prihoda iz prethodnih godina u iznosu od 950,00 €,

raspodijeljena su na slijedeće aktivnosti:

1014A100001 NARODNA KNJIŽNICA HUM NA SUTLI - PLAĆE I NAKNADE - 44.450,00 €

1014A100002 NARODNA KNJIŽNICA HUM NA SUTLI -TEKUĆI RASHODI - 9.050,10 €

1014A100003 DJELATNOST KNJIŽNICE - KNJIGE - 22.115,00 €

1014A100004 KAPITALNI IZDACI OPREMA - 1.500,00 €

1014A100005 INTELEKTUALNE USLUGE - PROGRAMI I MANIFESTACIJE - 4.500,00 €

*Opći cilj*: Promicanje kulturne svijesti građana.

*Posebni cilj*: povećanje knjižnog fonda, povećanje broja korisnika i korištenje prostora knjižnice i za druge kulturne događaje srodne knjižničnoj djelatnosti.

*Pokazatelji uspješnosti*: broj nabavljenih knjiga, broj članova knjižnice, broj posjetitelja, broj kulturnih događanja.